SET50 อ่วม! ติดลบรวดเหลือ BEM ยืนบวกโดดเดี่ยว TOP หนักสุดทรุด 3%
SET50 อ่วม! ติดลบรวดเหลือ BEM ยืนบวกโดดเดี่ยว TOP หนักสุดทรุด 3%
6 ธ.ค. 2561

สืบเนื่องจาก ดัชนีตลาดหุ้นไทย SET  ล่าสุด ณ เวลา 11.20 น. อยู่ที่ระดับ 1,654.91 จุด ลดลง 17.41 จุด หรือ 1.04% สูงสุดที่ 1,656.28 จุด ต่ำสุดที่ 1,649.23 จุด มูลค่าการซื้อขาย 1.52 หมื่นลบ.
“ข่าวหุ้นธุรกิจออนไลน์” จึงได้ทำการสำรวจราคาหุ้นในกลุ่มดัชนี SET50 พบว่า มีเพียงราคาหุ้น BEM เท่านั้นที่ปรับตัวขึ้นอยู่ในแดนบวก โดยอยู่ที่ระดับ 9.25 บาท บวก 0.10 บาท หรือ 1.09% ด้วยมูลซื้อขาย 188.74 ล้านบาท ดังนี้
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (6 ธ.ค.) ว่า ดัชนีตลาดหุ้นไทยในระยะสั้นมาก Senitiemnt กลับมาเป็นลบ ในช่วงที่หยุด SET ยังไม่ได้รับข่าวลบเรื่องกังวลเศรษฐกิจสหรัฐฯอาจชะลอตัวลง หลังเกิดภาวะ inverted yield curve คือ ดอกเบี้ยระยะสั้นกลับสูงกว่าดอกเบี้ยระยะยาว
ส่วนสงครามการค้าสหรัฐกับจีนกลับมากังวลอีกครั้ง นายโรเบิร์ต ไลท์ไฮเซอร์ ผู้แทนการค้าสหรัฐ (USTR) ได้รับการแต่งตั้งเป็นหัวหน้าคณะเจรจาการค้าฝ่ายสหรัฐ โดยนายไลท์ไฮเซอร์นับเป็นผู้ที่มีจุดยืนที่แข็งกร้าวต่อจีน ดาวโจนส์วันอังคารดิ่งลงเกือบ 800 จุด ตลาดหุ้นเพื่อนบ้านเช้านี้ปรับลดลงถ้วนหน้า ดาวโจนส์ล่วงหน้าปรับลดราว 250 จุด
นอกจากนี้ แนะนำซื้อลงทุน BEM ให้ราคาพื้นฐาน 9.60 บาท (DCF) คาดว่าแนวโน้มปี 62-63 สดใส จากการเติบโตจะมาจากปริมาณผู้โดยสารรถไฟฟ้าสายสีน้ำเงินที่จะเพิ่มขึ้น, ได้รับค่าชดเชยจากกทพ. 4 พันล้านบาท (เงินต้นบวกดอกเบี้ย) กรณีทางด่วนบางปะอิน-ปากเกร็ด และมีโอกาสได้ต่ออายุสัมปทานทางด่วนขั้นที่ 1 และ 2 ส่วน A, B, C ที่จะหมดอายุปี 63 ซึ่งส่วนนี้ยังไม่ได้อยู่ในประมาณการของเรา นอกจากนี้ยังเข้าชิงการบริหารรถไฟฟ้าไฮสปีด เชื่อม 3 สนามบิน มูลค่ากว่า 2 แสนล้านบาท ทราบผลต้นปีหน้า